Slaget ved Torviolli

Slaget ved Torviolli stod 29. juni 1444 og var et slag i det nåværende Albania mellom de invaderende styrkene fra Det osmanske rike og de albanske styrkene organisert i  Lezhaligaen under ledelse av Skanderbeg.

29. juni 1444 marsjerte en osmansk hær på  mann under ledelse av Ali Pasja ned til Torviolli, nord for Peshkopi. Skanderbeg, som allerede var informert om den osmanske innmarsjen på albansk territoriumFine, John: The Late Medieval Balkans: A Critical Survey from the Late Twelfth Century to the Ottoman Conquest, side 557, University of Michigan Press, 1994, ISBN 0-472-08260-4, mobiliserte sine styrker og delte dem inn i tre grupper for å kunne gå til motangrep i tre retninger.Moore, Clement Clark: George Castriot: Surnamed Scanderbeg, King of Albania, ss. 46-48, D. Appleton & Company 1850

Da den osmanske kommandanten så at Skanderbeg hadde plassert styrker i dalbunnen, trodde han at de var fanget i en felle og regnet med en enkel seier. Han sendte alle sine styrker ned dalsiden for å angripe albanerne.Frashëri, Kristo: Gjergj Kastrioti Skënderbeu: jeta dhe vepra, 1405–1468, Botimet Toena, 2002 ISBN 99927-1-627-4 Dette var imidlertid hva Skanderbeg hadde forventet, og da tiden var inne, sendte han inn de styrkene han hadde gjemt i skogen bak de osmanske styrkene og angrep deres bakre linjer. Det ble et katastrofalt nederlag for tyrkerne og deres styrker ble utslettet.Moore, Clement Clark: George Castriot: Surnamed Scanderbeg, King of Albania, side 49, D. Appleton & Company 1850

Denne seieren virket styrkende for moralen blant de kristne fyrstene i Vest-Europa og den albanske seieren viste at den osmanske fremrykningen i Europa kunne stoppes.Noli, Fan Stilian: Scanderbeg, side 22, General Books, 2009,  ISBN 978-1-150-74548-5

 Referanser 

Kategori:Skanderbeg
Kategori:Slag med deltagelse av Det osmanske rike
Kategori:Slag med deltakelse av Albania
Kategori:Albanias historie
Kategori:Konflikter i 1444
Kategori:1440-årene i Det osmanske rike
Kategori:1444 i Europa